# Coia Valls i Loras

Coia Valls i Loras (Reus, 1960) és una escriptora especialitzada en la novel·la històrica, actriu, professora d'educació especial i logopeda catalana.

## Citacions

* La llunyania és sinònim d'un altre futur possible.
    (en castellà) La lejanía es sinónimo de otro futuro posible.
       Cambio 16, 28 de març de 2011.
* Trepitjar carrers que porten el nom d’aquell moment i pensar-los farcits de tot allò que els conformava: botes, espases, cordes, telers… Intentar atrapar algun aroma que encara vagareja per l’aire.
       La finestra digital, 12 d'abril de 2012.
* Viatjar és viure. La vida és una metàfora del viatge. [...] M’atreu el moviment que porta implícit i la quietud que conté, imprescindible per amarar-se de la realitat desconeguda i interpel·lar-se sobre el que vius.
       L'illa dels llibres, 30 de març de 2016.
* El viatge és de veritat quan es posa en funcionament una determinada alquímia a l'interior de les persones, que provoca que quan un torna a casa sigui una persona diferent.
    (en castellà) El viaje es de verdad cuando se pone en funcionamiento una determinada alquimia en el interior de las personas, que provoca que cuando uno regresa a casa sea una persona diferente.
       La Vanguardia, 18 d'abril de 2016.

### La cuinera (2014)

* Beu de totes les fonts! No et cenyeixis al que està de moda o al que altres et diuen que ho està. No hi ha només un paisatge, ni tampoc hi ha un de superior. Llança't a descobrir-los tots i no menyspreïs cap per la seva senzillesa o extravagància. Observa la gent en el seu fer i desfer de cada dia i aprofita tot el que té de bo cada lloc. Contrasta maneres de fer i troba la teva, la cuina, com la vida, és moviment.
* De vegades la vida fa pujada i les coses es torcen sense qui hi puguis fer res. O, simplement et deixes arrossegar cansada d'aferrar-te a la crinera d'un somni.
* He descobert que moltes vegades no és tan sols la vista el que et fa saber la veritat de les coses.
* Hi ha moltes maneres de tornar, de marxar i, també de quedar-se...

### El mercader. El despertar d'una nova Barcelona (2015)

* En aquell infern es coïen pans doblers i pans dinals, però també moltes altres coses. Sovint la flaire dels tortells, de cassoles de carn o de peix es barrejaven amb la cocció d'herbes al pis de dalt. Emulsionat amb la fortor de les deixalles que es podrien al carrer o amb els excrements de persones i animals, sovint provocaven el vòmit.

## Referències

* ↑ Blanco, 2011, p. 60-61.
* ↑ Sánchez, Núria «Entrevista a Coia Valls» (en català). La finestra digital, (12-04-2016) [Consulta: 19 desembre 2016].
* ↑ Milian, Jordi «Entrevista: Coia Valls ‘viatjar és viure perquè la vida és una metàfora del viatge’» (en català). L'illa dels llibres, (30-03-2016) [Consulta: 19 desembre 2016].
* ↑ Dalmases, Irene «Coia Valls: Etheria fue una mujer valiente, curiosa, que llegó a Tierra Santa» (en castellà). La Vanguardia, (18-04-2016) [Consulta: 19 desembre 2016].
* 1 2 3 4 Valls, 2014.
* ↑ Valls, 2015.

## Bibliografia

* Blanco, Natalio «Entrevista a Coia Valls» (en castellà). Cambio 21. Grupo EIG, 2052, (28-03-2011). ISSN: 0211-285X [Consulta: 19 desembre 2016].
* Valls, Coia. La cuinera. Barcelona: Ediciones B, 2014. ISBN 9788466654555.
* Valls, Coia. El mercader. El despertar d'una nova Barcelona (en català). Barcelona: Ediciones B, 2015. ISBN 9788490190296.